b'\n_START_ARTICLE_\nSilvana Bucher\n_START_PARAGRAPH_\nSilvana Bucher (s. 3. helmikuuta 1984 Malters) on entinen sveitsil\xc3\xa4inen maastohiiht\xc3\xa4j\xc3\xa4._NEWLINE_Maastohiihdon maailmancupissa Bucher kilpaili ensimm\xc3\xa4isen kerran Oslossa maaliskuussa 2006 sijoittuen 30 kilometrin vapaan hiihtotavan kilpailussa 48:nneksi. Ensimm\xc3\xa4iset maailmancupin pisteens\xc3\xa4 h\xc3\xa4n saavutti Davosin 10 kilometrin vapaan hiihtotavan kilpailussa helmikuussa 2007 sijoituttuaan 30:nneksi. Parhaimmillaan h\xc3\xa4n on sijoittunut maailmancupissa kuudenneksi Oslon vapaan hiihtotavan sprintiss\xc3\xa4 maaliskuussa 2010._NEWLINE_Bucher on kilpaillut kaksissa MM-kilpailuissa. Sapporossa 2007 h\xc3\xa4n oli 10 kilometrin kilpailussa 25:s ja viestiss\xc3\xa4 yhdeks\xc3\xa4s. Oslossa 2011 Bucher oli sprintiss\xc3\xa4 22:s ja 30 kilometrill\xc3\xa4 19:s. H\xc3\xa4n p\xc3\xa4\xc3\xa4tti uransa vuonna 2011.'